钦定古今图书集成/明伦汇编/氏族典/第390卷 > 李昊
## 钦定古今图书集成/明伦汇编/氏族典/第390卷 > 李昊

按《十国春秋》，“后蜀李昊，字穹佐，自言唐宰相绅之后。
祖乾祐，建州刺史。父羔，容管从事。昊生于关中，幼遇

馀年。会刘知俊围州城，昊逾城出，为候骑所得。知俊
召与语，器之，妻以女。”及知俊归前蜀，为武信军节度
使，署昊为从事。前蜀后主时历中书舍人翰林学士
入洛，唐明宗授检校兵部郎中，高祖辟为观察推官，
凡表奏书檄皆出昊手。迁掌书记。高祖即位，为礼部
侍郎翰林学士。后主立，领汉州刺史，迁兵部侍郎，俄
加尚书左丞，拜门下侍郎兼户部尚书同平章事。国
亡随后主降宋昊，前后仕蜀五十年。前蜀降唐昊，草
其表。后主之降也，其表亦昊所为，蜀人潜署其门曰
“世修降表李家”，见者哂之。有集二十卷，目为《枢机应
用集》。子孝逢，广政时官给事中。孝连尚凤仪公主。